ააპრავასი-გჰატი

ააპრავასი-გჰატი (ჰინდ. Aapravasi Ghat) — ნოდგჷმეფიშ კომპლექსი ინდოეთიშ ოკიანეს დვალირ კოკი მავრიკის, თიშ ნანანოღა პორტ-ლუის. მავრიკი მაართა ბრიტანული კოლონია რდჷ, ნამუქჷთ ზოხორინალა მილაპჷნ. 1849 - 1923 წანეფს, გვერდი მილიონი აპიჯაფირი მუშაქ ინდოეთიშე თე კოკიშა გეგნიხორჷ ბრიტანულ პლანტაციეფს ომუშებელო. მუშეფიშ ფართომასშტაბამ მიგრაციაქ ბრიტანეთიშ ჸოფილ კოლონიეფს ინდური ჯარალუეფიშ უმკუჯირქუ ნოქური ქჷდიტუ, სოდეთ ამდღათ მახორობაშ ჯინჯიერ ნორთის ინდოარეფი აკმადგინანა. ამდღარშო, მავრიკიშ მახორობაშ 68% ინდური ბადებაშ რე. მოშინელ იმიგრაციაქ უშანულამაშ როლი ილაჸაფჷ მავრიკიშ ისტორიას და ერუანულ იდენტობას. XX ოშწანურაშ შქა წანეფს მიმალი ინფრასტრუქტურული გოვითარაფაშ გეშა, ედომუშამი ნოდგჷმობაშ კომპლექსშე ხვალე სუმი ქუაშ ნოდგჷმქ გჷნასქიდჷ. თინეფი თეჟამო გჷმოცხადაფილი რე მავრიკიშ ნაციონალურ მონუმენტო დო თხილერი რე ქიანაშ ნაციონალურ მონძეობაშ კანონდვალათ. იმიგრაციაშ როლი მავრიკიშ სოციალურ ისტორიას თაშნეშე აღიარჷ იუნესკოქ, მუჟამსჷთ 2006 წანას, თიბორჯიშიანი მონუმენტეფი მოსოფელიშ მონძალაშ ობიექტეფიშ ერკებულშა გემშეღჷნ. ქოძირით თაშნეშე მოსოფელიშ მონძალაშ ობიექტეფიშ ერკებული აფრიკას რესურსეფი ინტერნეტის Aapravasi Ghat World Heritage Site Coolitude and the symbolism of the Aapravasi ghat The aapravasi ghat (ფრანგული) სქოლიო